# **Ամփոփագիր**

*Գնահատման հիմնավորումը, շրջանակը, ծածկույթը և կատարման եղանակը*

1. Հանրային հատվածի հաշվապահական հաշվառման գնահատումը (PULSE) նպատակաուղղված է հաշվապահական հաշվառման արդյունավետ և գործուն համակարգի մշակման հարցում Հայաստանի կառավարությանն օժանդակելուն։ «PULSE» -ը գնահատում է հանրային հատվածի հաշվապահական հաշվառման (ՀՀՀՀ) համակարգի որակը և այս բնագավառում ՀՀ կառավարության իրականացրած բարեփոխումների ընթացքը։ Գնահատմամբ քննության է առնվում հանրային հատվածի համար հաշվեգրման հիմունքով հաշվապահական հաշվառման ստանդարտների հայեցակարգային և փաստացի կիրառման ընթացքը և մակարդակը և համեմատում հանրային հատվածի հաշվապահական հաշվառման ստանդարտների համապատասխանությունը Հանրային հատվածի հաշվապահական հաշվառման միջազգային ուղենշային ստանդարտներին (ՀՀՀՀՄՍ)։
2. «PULSE» գնահատումը Հայաստանում անցկացվել է առաջին անգամ, որպես փորձնական ծրագիր՝ «PULSE» գործիքի պատրաստվածությունը և արդյունավետությունը պարզելու համար։
3. «PULSE» գնահատման գործիքն ընդգրկում է կազմակերպական և հաշվապահական հաշվառման արդյունավետության վեց բաղադրիչ, որոնք ապահովում են հանրային հատվածում ֆինանսական հաշվետվությունների տվյալների թափանցիկությունը և հուսալիությունը։ Վերլուծված ուղղությունների թվում են՝ ՀՀՀՀ իրավական կարգավորումը, ֆինանսական և ոչ ֆինանսական ակտիվների և պարտավորությունների հաշվառումը, ծախսերի և եկամուտների հաշվառումը, ֆինանսական հաշվետվությունների պատրաստման և համախմբման համակարգերը և ՀՀՀՀ համակարգի բարեփոխումների դինամիկան և դրա վրա ազդող գործոնները։
4. Գնահատումը կատարվել է՝ հիմք ընդունելով «PULSE 2021» Հիմունքների մեթոդաբանությունը։[[1]](#footnote-1) «PULSE» գործընթացի առանցքում կատարողականի 29 ցուցիչների գնահատումն է, որոնք իրենց հերթին բաղկացած են 102 բաղադրիչից։ Գնահատականը և գնահատման մեթոդաբանությունը յուրաքանչյուր բաղադրիչի համար ներառում է «A»-ից «D» գնահատականների միջև ընկած չորս բալանոց ճշգրտման սանդղակ։

*ՀՀՀՀ համակարգի արդյունավետության վերաբերյալ հիմնական եզրահանգումների ամփոփ նկարագիրը*

1. Հայաստանում ՀՀՀՀ բարեփոխումները ընթացքում են, ընդ որում ներկա շեշտադրումը համախմբման վրա է։ Օրենսդրությամբ հավակնոտ ժամկետներ են սահմանվում բարեփոխումների յուրաքանչյուր փուլի արդյունքներին հասնելու համար․ հաջորդ նպատակակետը նախարարությունների մակարդակով համախմբված ֆինանսական հաշվետվությունների պատրաստումն է։
2. «PULSE» գնահատումը Հայաստանի ՀՀՀՀ-ի, ներառյալ՝ հաշվապահական հաշվառման օրենսդրության հայեցակարգային և գործնական կիրառությանը արժանացրել է ընդհանուր «B» գնահատականի (*համապատասխանության բարձր աստիճան, սակայն պահպանվում են ՀՀՀՀՄՍ պահանջների մասով որոշ բացեր)*։ Նման բարձր գնահատականը ձեռք է բերվել մի խումբ նշանակալի միջոցառումների շնորհիվ, որոնք վերջին տասնամյակի ընթացքում իրականացվել են Հայաստանում։ Նման մոտեցում է նախատեսվում ՀՀՀՀ արդիականացման հաջորդ փուլի համար։
3. Բարեփոխումների առաջընթացը հատկապես արտացոլված է I՝ «ՀՀՀՀ շրջանակ» հենասյան բարձր («A») և III՝ «Ոչ ֆինանսական ակտիվներ և պարտավորություններ» և IV՝ «Ծախսերի և հասույթների ճանաչում» հենասյուների (երկու բաժնի համար էլ՝ «B+») «PULSE» գնահատման գնահատականներում (պատկեր 1)։

**Պատկեր 1. Հայաստանի «PULSE» գնահատման գնահատականներն՝ ըստ հենասյուների**

1. Համեմատական մանրակրկիտ վերլուծությամբ հաստատվել է Հայաստանի Հանրապետության հանրային հատվածի հաշվապահական հաշվառման ստանդարտների (ՀՀՀՀՀՀՍ) համապատասխանության բարձր մակարդակը ՀՀՀՀՄՍ-ի սկզբունքներին, հատկապես՝ ոչ ֆինանսական ակտիվների և պարտավորությունների, հասույթների և ծախսերի հաշվառման և ֆինանսական հաշվետվությունների պատրաստման և ներկայացման առումով (III հենասյունը՝ «Ոչ ֆինանսական ակտիվներ և պարտավորություններ», «B+» է գնահատվել)։ Սույն հենասյան գնահատականը լրացուցիչ կբարելավվի, երբ ՀՀՀՀՀՀՍ-ին ավելացվեն նյութական ակտիվների արժեզրկման դրույթները (PI-15)։
2. II՝ «Ֆինանսական ակտիվներ և պարտավորություններ» հենասյան «C+» գնահատականն արտացոլում է ֆինանսական գործիքների մասով ՀՀՀՀՄՍ և ՀՀՀՀՀՀՍ միջև սոսկ մասնակի համապատասխանությունը՝ պայմանավորված ֆինանսական ակտիվների դասակարգման տարբերություններով։ ՀՀՀՀՀՀՍ համաձայն՝ ֆինանսական ակտիվները դասակարգվում են երկու խմբում՝ (i) ամորտիզացված արժեքով հաշվառվող ֆինանսական ակտիվներ և (ii) իրական արժեքով հաշվառվող ֆինանսական ակտիվներ։ Երկրորդ խումբը ներառում է բոլոր ֆինանսական ակտիվները, որոնք ամորտիզացված արժեքով չեն չափվում։ Ուստի, իրական արժեքով՝ զուտ ակտիվների միջոցով չափվող ֆինանսական ակտիվները ներառված են իրական արժեքով՝ հավելուրդի/պակասուրդի միջոցով հաշվառվող ֆինանսական ակտիվների գործողության շրջանակում։ Կորուստների գծով պահուստների հաշվապահական հաշվառման մոտեցմամբ հաշվի չեն առնվում ակտիվի ակնկալվող կորուստները (PI-6.3 «D»), ինչպես նաև հաշվանցումների հետ կապված բացահայտումների բացակայությունը (PI-7.2 «D»)։
3. Նախատեսվում է ՀՀՀՀՀՀՍ-ի վերանայում, որով կբարելավվեն որոշ բաղադրիչների մասով ցածր գնահատականները, օրինակ՝ PI-6.3 և PI-7.2-ը։ Սակայն մյուս բաղադրիչների ցածր գնահատականները, օրինակ՝ PI-4.4՝ իրական արժեքով՝ զուտ ակտիվների/սեփական կապիտալի միջոցով հաշվառվող ֆինանսական ակտիվներ («D») և PI-5.4՝ ֆինանսական պարտավորություններ չափման այլ հիմունքներով («D») Հայաստանի հաշվապահական հաշվառման միջավայրում փոքր նշանակություն ունեն և հետևաբար այս պահին ՀՀՀՀՀՀՍ-ի վերանայում չի նախատեսվում։
4. Հարկ է նշել նաև, որ որոշ ՀՀՀՀՄՍ-ներ, ինչպիսիք են օրինակ՝ «Սոցիալական նպաստներ» ՀՀՀՀՄՍ 42-ը (PI-20՝ «D»), «Ասոցիացված կազմակերպություններ և համատեղ ձեռնարկումներ» ՀՀՀՀՄՍ 36-ը (PI-23.1՝ «D»), «Հանրային հատվածի միավորումներ» ՀՀՀՀՄՍ 40-ը (PI-23.3՝ «C»), «Բյուջետային տեղեկություններ» ՀՀՀՀՄՍ 24-ը և «Սեգմենտային հաշվետվություններ» ՀՀՀՀՄՍ 18-ը դեռ ՀՀՀՀՀՀՍ-ով նախատեսված չեն։
5. «PULSE» գնահատման բարձր գնահատականներն արտացոլում են ՀՀՀՀ վերանայված կառուցվածքի սահմանմանն ուղղված մեկ տասնամյակի աշխատանքը։ Այժմ ուշադրության առանցքում կիրառումը և համախմբումն է, մասնավորապես՝ բարեփոխման ջանքերն առանձին կազմակերպություններից դեպի նախարարությունների մակարդակով, և ի վերջո՝ պետության մակարդակով կիրառման տեղափոխումը։
1. Հասանելի է <https://cfrr.worldbank.org/sites/default/files/2024-04/pulse_report_final_gov2021.pdf> հղումով։ [↑](#footnote-ref-1)